《申仲义录事杭州来议论慷慨风节可喜作此以赠》
元代·谢应芳

客来试问钱塘事，冠盖都非旧日人。尚喜西湖堪种菊，不知东海欲扬尘。

手题王粲《登楼赋》，头戴陶潜漉酒巾。如此江山如此客，政须倾倒洞庭春。

作者简介：谢应芳（1295～1392）元末明初学者。字子兰，号龟巢，常州武进（今属江苏）人。自幼钻研理学，隐白鹤溪上，名其室为“龟巢”，因以为号。授徒讲学，议论必关世教，导人为善，元末避地吴中，明兴始归，隐居芳茂山，素履高洁，为学者所宗，有《辨惑编》、《龟巢稿》等。